[{"text_idx": "#000002", "text": "Mae\u2019n o\u0302l unwaith eto, y gystadleuaeth flynyddol boblogaidd sy\u2019n dathlu holl dalentau creadigol ysgrifenwyr ac sy\u2019n agored i bawb rhwng 11 a 25 oed."}, {"text_idx": "#000003", "text": "Thema\u2019r gystadleuaeth eleni yw \u201cFfasiwn Cyflym\u201d, sydd wedi ei ysbrydoli gan y ffaith bod Daniel Owen yn deiliwr yn Yr Wyddgrug yn ystod oes Victoria yn ogystal ag awdur enwog."}, {"text_idx": "#000004", "text": "Caiff ysgrifenwyr ifainc gyflwyno darn o farddoniaeth, stori fer neu ddrama yn y Gymraeg neu\u2019r Saesneg i fyny at 1,000 o eiriau. Ceir rheolau\u2019r gystadleuaeth yma"}, {"text_idx": "#000005", "text": "Mae yna ddau gategori 11 i 18 oed ac 19 i 25 oed. Caiff y ceisiadau gorau a\u2019r ail yn y ddau gategori oedran eu gwobrwyo a\u0302 thlws gwydr wedi ei hengrafu."}, {"text_idx": "#000006", "text": "Y dyddiad cau ar gyfer yr ymgeision yw hanner nos Dydd Llun 2il Hydref a bydd y gwaith yn cael ei ddyfarnu gan banel o feirniaid. Cewch weld rheolau\u2019r gystadleuaeth yma."}, {"text_idx": "#000007", "text": "Bydd rhestr fer yn cael ei pharatoi a rhoir gwybod i\u2019r ymgeiswyr erbyn 9 Hydref"}, {"text_idx": "#000008", "text": "Bydd pawb ar y rhestr fer yn cael eu gwahodd i ddarllen eu gwaith neu i\u2019w cael i ddarllen yn \u2018Stori, Dawns a Chan\u2019 ar Sgwa\u0302r Daniel Owen ar Ddydd Sadwrn 21 Hydref."}, {"text_idx": "#000009", "text": "Yn ystod y digwyddiad hwn yng Ngw\u0302yl Daniel Owen, bydd yr enillwyr a\u2019r ail yn y ddau gategori yn cael eu gwobrwyo gyda\u2019r tlws gwydr arbennig."}]